Football League Trophy

Football League Trophy, der pr. 2013 af sponsorhensyn markedsføres under navnet Johnstone's Paint Trophy, er en fodboldturnering, der arrangeres af The Football League, og som er åben for de 48 klubber i Football League One og Football League Two. 

Turneringen blev oprettet i sæsonen 1983–84 under navnet Associate Members' Cup, men siden 1992 har navnet været Football League Trophy. Den erstattede Football League Group Cup, der kun eksisterede to sæsoner (1981-82 og 1982-83), og som i den anden sæson også var kendt under navnet Football League Trophy. Siden den anden udgave af turneringen har den haft en navnesponsor tilknyttet.

Turneringen består af to regionale knockout-turneringer, hver med 24 hold. De to vindere af de regionale turneringer mødes i Football League Trophy-finalen, der spilles i slutningen af marts eller begyndelsen af april på Wembley Stadium.

Format 
Turneringen har deltagelse af 48 hold fra League One og League Two. De 48 opdeles i to områder, nord og syd, med 24 hold i hvert område. I hvert område opdeles holdene yderlige i to kredse øst og vest, og i første og anden runde møder holdene kun modstandere fra sin egen kreds.
 I første runde spiller 32 af holdene om 16 pladser i anden runde. De sidste 16 hold er oversiddere.
 I anden runde spiller 32 hold om 16 pladser i tredje runde.

I tredje, fjerde og femte runde ophæves kredsinddelingerne, og holdene er nu kun garanteret at møde modstandere fra sit eget område.
 I områdekvartfinalerne (tredje runde) spiller 16 hold om 8 pladser i områdesemifinalerne.
 I områdesemifinalerne (fjerde runde) spiller 8 hold om 4 pladser i områdefinalerne.
 Områdefinalerne (femte runder), som i praktis er hele turneringens semifinaler, afgøres over to kampe, hvor holdene mødes både ude og hjemme. 

Finalen spilles mellem vinderne af de to områdefinaler.

Deltagere 
Football League Trophy har altid haft deltagelse af holdene på niveau 3 og 4 i det engelske ligasystem. Fra 2000-01 til 2005-06 var turneringen imidlertid ligeledes åben for et antal hold fra Football Conference på niveau 5:

 2000–01: Chester City, Doncaster Rovers, Dover Athletic, Hereford United, Morecambe, Rushden & Diamonds, Scarborough og Yeovil Town.
 2001–02: Barnet, Dagenham & Redbridge, Doncaster Rovers, Leigh RMI, Scarborough, Southport, Stevenage Borough og Yeovil Town
 2002–03: Chester City, Dagenham & Redbridge, Doncaster Rovers, Halifax Town, Hereford United, Leigh RMI, Morecambe, Scarborough, Southport, Stevenage Borough, Woking og Yeovil Town.
 2003–04: Barnet, Chester City, Dagenham & Redbridge, Exeter City, Forest Green Rovers, Halifax Town, Hereford United, Morecambe, Scarborough, Shewsbury Town, Stevenage Borough og Telford United
 2004–05: Accrington Stanley, Aldershot Town, Barnet, Carlisle United, Dagenham & Redbridge, Exeter City, Hereford United, Morecambe, Scarborough, Stevenage Borough, Woking og York City.
 2005–06: Accrington Stanley, Aldershot Town, Cambridge United, Crawley Town, Dagenham & Redbridge, Exeter City, Halifax Town, Hereford United, Kidderminster Harriers, Morecambe, Stevenage Borough og Woking.

Status 
League One- og League Two-klubber, der spiller i Football League Trophy, spiller normalt også med i FA Cup, der er for de øverste 10-11 niveauer i ligasystemet, og i Football League Cup, der er for hold i de fire højeste divisioner. Med tanke på muligheden for at møde højere rangerede hold i de turneringer og vigtigheden af at klare sig godt i ligaen, er succes i Football League Trophy i de fleste klubber ikke et højt prioriteret mål. Derfor stiller nogle hold ikke i bedste opstilling til kampene i Football League Trophy, især i de indledende runder. Det har givet turneringen øgenavne som "The Paint Pot" og "The Piss Pot".

Vindere og finalister

Klubber

Finaler 
League Trophy-finalen bliver spillet på Wembley Stadium i London. Den første finale i 1984 skulle også have været spillet på Wembley, men grund af at Horse of the Year-showet havde ødelagt stadionets græsbane, blev kampen flyttet til Hull. Fra 2001 til 2007, hvor Wembley blev ombygget, blev finalerne spillet på Millennium Stadium i Cardiff.

* Note: 2020-finalen blev spillet i 2021.

Tilskuere 
Tilskuerrekorden for finalen er 80.841. Den stammer fra finalen i 1988 mellem Wolverhampton Wanderers og Burnley på Wembley.

Det højeste tilskuertal til ikke-finalekampe blev opnået den 5. februar 2013, hvor Coventry City tabte til Crewe Alexandra med 0-3 på Ricoh Arena i Coventry i overværelse af 31.054 tilskuere.

Sponsorer 

 (1983–1984) Associate Members Cup (ingen sponsor)
 (1984–1987) Freight Rover Trophy
 (1987–1989) Sherpa Vans Trophy
 (1989–1991) Leyland DAF Cup
 (1991–1994) Autoglass Trophy
 (1994–2000) Auto Windscreens Shield
 (2000–2006) LDV Vans Trophy
 (2006–) Johnstone's Paint Trophy

Se også 
 Football League Third Division North Cup
 Football League Third Division South Cup

Kilder / eksterne henvisninger 
 Johnstone's Paint Trophy  
 Football League website - Football League Trophy

Noter 

Nationale pokalturneringer i fodbold
Fodbold i England
Etableret i 1983